Sākot domāt par savu privātpraksi klātienē un online kursiem semināriem un konsultācijām kā par saimniecisko vai uzņēmējdarbību, var pārņemt izjūtas, ka tas ir gluži kā pirms šaha partijas – ir zināmi pamatnoteikumi, bet variāciju ir tik daudz, ka ne vienmēr var paredzēt, kāda būs tā kombinācija, ko izspēlēs pēc desmit vai pat pieciem gājieniem. Semināra laikā ar dažādām metodēm, tai skaitā supervīzijas un koučinga principos balstītām, būs iespēja izvērtēt, vai sava uzņēmējdarbība ir vēl tikai sapnis vai jau reāls mērķis, kā arī izveidosim praktisku rīcības plānu, ja tiks nolemts aizsākt savu uzņēmējdarbību. Tāpat seminārā informatīvi apskatīsim populārākās saimnieciskās un uzņēmējdarbības juridiskās formas, uzsākot savu darbošanos, kā arī iespējas un ierobežojumus un reģistrācijas kārtību katrai no tām, pieskarsimies populārākajiem nodokļu maksāšanas režīmiem (tai skaitā "mikronodoklim") un ieskicēsim šobrīd tik aktuālo jautājumu par datu aizsardzību, uzsākot uzņēmējdarbību – kam un cik ļoti par to ir jāsatraucas. INTERESĒ